DOKUMENTY POŽADOVANÉ PRI HABILITÁCII

1.	Žiadosť uchádzača o začatie habilitačného konania.
2.	Životopis.
3.	Návrh na započatie habilitačného konania (návrh katedry, u uchádzačov, ktorí nie sú pracovníkmi fakulty súhlas vedeckej rady domáceho pracoviska (fakulty resp. vysokej školy,  ústavu SAV a pod.).
4.	Prehľad aktivít podľa kritérií na habilitačné konanie (tabuľka porovnávajúca výkony uchádzača s požadovanými scientometrickými parametrami v kritériách FHPV PU)
5.	Doklad o získaní vysokoškolského vzdelania (overená kópia diplomu).
6.	Doklad o priznaní profesného doktorátu /PhDr., RNDr., PaedDr. a pod./ (overená kópia diplomu).
7.	Doklad o udelení vedeckej hodnosti CSc., ArtD., PhD. (overená kópia diplomu).
8.	Potvrdenie o zamestnaní a funkčnom zaradení.
9.	Prehľad pedagogickej činnosti (pripojiť zoznam vyučovaných disciplín podľa školských rokov v priebehu doterajšej kariéry) a výsledkov dosiahnutých vo výchovno-vzdelávacej činnosti /vedenie diplomových, záverečných, rigoróznych prác, členstvo v komisiách a pod./.
10.	Hodnotenie vedecko-výskumnej činnosti (prehľad riešených projektov a hlavných výsledkov dosiahnutých vo vedecko-výskumnej aktivite).
11.	Habilitačná práca - 6 exemplárov (3 oponentom, 3 pre rektorát a FHPV).
12.	Zoznam publikovaných prác  - 8x (habilitačná komisia, oponenti, rektorát, FHPV - 8x) - usporiadať podľa kategórií v zmysle Kimličku. K zoznamu je potrebné pripojiť  xerokópie resp. originály všetkých publikácií uvádzaných v zozname ! 
13.	Zoznam citácií a ohlasov na publikované práce.
14.	Tézy a text habilitačnej prednášky (to sa upresní neskôr, v tejto fáze je potrebné navrhnúť 3 témy habilitačnej prednášky).
15.	Stručná charakteristika k návrhu na vymenovanie za docenta (rozsah 2-3 strany v nasledovnej štruktúre) - ide o skrátenú podobu niektorých častí materiálov uvedených vyššie:
-	osobné údaje (dátum a miesto narodenia, rodné číslo, vzdelanie, kvalifikácia, pracovisko, vedný odbor, terajšie postavenie a funkčné zaradenie), 
-	hodnotenie vedeckovýskumnej činnosti (publikačná činnosť, počet ohlasov a citácií, členstvo v medzinárodných  a celoštátnych orgánoch, riešiteľ výskumných úloh, najvýznamnejšie vedecké výsledky a ohlasy na výsledky vlastnej vedeckej práce, prednášky na konferenciách a iných podujatiach, pozvania na prednáškové pobyty), 
-	hodnotenie pedagogickej činnosti (najvýznamnejšie výsledky v pedagogickom procese, počet rokov pedagogickej praxe, ďalšie dôkazy o tom, že uchádzač je známou vedeckou osobnosťou, záverečné vyjadrenie a odporúčanie predsedu komisie a dekana (zamestnávateľa) k menovaniu uchádzača za docenta - mená a podpisy, dátum).

Všetky doklady aspoň 2x s originálmi podpisov (okrem overených kópií - stačí 1 overená, ostatné len kópia). Neodovzdávať vo zviazanej forme!